Republikken Texas

Republikken Texas var en uavhengig stat i Nord-Amerika i nesten ti år, i perioden mellom 2. mars 1836 og 29. desember 1845.

Republikken Texas erklærte seg som uavhengig fra Mexico i 1836 under Texasrevolusjonen og omfattet hele det nåværende Texas og deler av New Mexico, Oklahoma, Kansas, Colorado og Wyoming. Grensen mot USA ble fastslått av Adams–Onís-traktaten fra 1819 mellom USA og Spania. Grensen i sør og vest mot Mexico var omstridt i hele republikkens levetid. Texas hevdet at elven Rio Grande utgjorde grensen. Mexico på sin side sto på at det var elven Rio Nueces som var grenseelven. Denne uenigheten utløste senere Den meksikansk-amerikanske krigen etter USAs annektering av Texas.

I stridighetene som oppsto mellom Mexico og Texas fire dager etter løsrivelsen, ble etter en tids beleiring 183 amerikanere drept da tusenvis meksikanske soldater under ledelse av general Antonio López de Santa Anna stormet Alamo-fortet. Blant de drepte i slaget ved Alamo var oberst Jim Bowie og kongressmannen Davy Crockett. Under frihetskampen for Texas som fulgte ble slagordet «Remember the Alamo!» brukt. Den 21. mars 1836 beseiret Republikken Texas' styrker, under ledelse av general Sam Houston, meksikanerne i slaget ved San Jacinto og sikret uavhengigheten til den nye republikken, og dette markerte avslutningen på krigen mellom Mexico og Texas.

Republikken Texas opphørte i desember 1845 da Texas ble USAs 28. delstat.

Presidenter og visepresidenter
 Presidenter i Republikken Texas Navn Bilde Visepresident Fra Til David G. BurnetValgt av 1835-forsamlingen(midl.)upright|100px Lorenzo de Zavala(midl.) 16. mars 1836 22. oktober 1836 Sam Houstonupright|100px Mirabeau B. Lamar 22. oktober 1836 10. desember 1838 Mirabeau B. Lamarupright|100px David G. Burnet 10. desember 1838 13. desember 1841 Sam Houston(andre periode)upright|100px Edward Burleson 13. desember 1841 9. desember 1844 Anson Jonesupright|100px Kenneth Anderson 9. desember 1844 19. februar 1846

Kjente personer

 Stephen F. Austin
 Jim Bowie
 Davy Crockett
 Albert Sidney Johnston
 José Antonio Navarro
 James C. Neill
 Juan Seguin
 William B. Travis
 Isaac Van Zandt
 Edwin Waller
 William H. Wharton

 Referanser 

Kategori:Tidligere republikker i Nord-Amerika
Kategori:Texas' historie
Kategori:Stater og territorier etablert i 1836
Kategori:Stater og territorier opphørt i 1846
Kategori:1836 i Republikken Texas
Kategori:1846 i Nord-Amerika
Kategori:1830-årene i Nord-Amerika
Kategori:1840-årene i Nord-Amerika